  Анжелика Тихонова корреспондент Куартолэзе Удмуртиын но быдэс Россиын кык вакчи ужан арня луоз. Со 1-тӥ куартолэзез но 9-тӥ куартолэзе Быдӟым Атыкай ожын Вормон нуналэз пусъёнэн герӟаськемын. Со сярысь Ужъя но калыкез уже интыянъя федерал службалэн пресс-службаез ивортӥз. Вить нуналъем ужан радлыкъя тыршисьёс куартолэзьлэн нырысетӥ кык арняяз ньыль нуналэн ужалозы. 30-тӥ оштолэзе, шулдыръяськон нунал азьын тупаменыз,  ужан нунал одӥг часлы вакчиятэмын луоз. Озьыен, ужан но шутэтскон нуналъёс тазьы луозы: 1-3 куартолэзь (кӧснунал - вордӥськон) – шутэтскон нуналъёс; 4-7 куартолэзь (пуксён - удмуртарня) – ужан нуналъёс; 8-9 куартолэзь (кӧснунал - вордӥськон) – шутэтскон нуналъёс.  Тодэ вайытом, куартолэзь кутсконын пенсиосты но мерлыко тыронъёсты вазьгес вуттозы. Тегъёс: Мерлык Ижкар Удмуртия праздникъёс шутэтскон  